**Mal 2 – Varsel om tilsyn**

*Om dokumentet: Dette er forslag til ordlyd i brevet som miljørettet helsevern i den enkelte kommune/interkommunalt selskap tilpasser og sender til de utvalgte sykehjemmene som får tilsyn. Ut fra hva som er vanlig praksis i den enkelte kommune/interkommunalt selskap, må det avgjøres om brevet sendes til det enkelte sykehjem med kopi til eier og andre relevante enheter, eller om det sendes direkte til sykehjemseier med kopi til det enkelte sykehjem. Grå kursiv tekst er veiledning til tilsynsmyndigheten i teksten og må fjernes.*

**VARSEL OM TILSYN ETTER FORSKRIFT OM MILJØRETTET HELSEVERN VED XX sykehjem**

Høsten 2018-vår 2019 gjennomføres en landsomfattende tilsynskampanje med miljørettet helsevern i sykehjem. **X** kommune deltar i tilsynskampanjen, og gjennomfører tilsyn med miljørettet helsevern ved utvalgte sykehjem.

Det følger av § 9 i Lov om folkehelsearbeid at kommunen skal føre tilsyn med de faktorer og forhold i miljøet som til enhver tid direkte eller indirekte kan ha innvirkning på helsen. Miljøet ved sykehjem kan ha direkte eller indirekte påvirkning på beboernes helse. Med hjemmel i § 4 i *Forskrift om miljørettet helsevern,* varsles herved om at representanter for kommuneoverlegen i **x** kommune vil foreta tilsyn ved **………. sykehjem …dato…tidspunkt**

**Tema for tilsynet**

Følgende paragrafer vil bli særlig vektlagt under tilsynet:

§ 7 Overordnet krav

§ 10 a)-f) Helsemessige forhold i virksomheter og eiendommer

§§ 11a-11e Krav om å hindre spredning av legionella via aerosol *Dette punktet kan fjernes om dere ikke planlegger å gå i dybden angående legionella – vi har hjemmel i § 10 f) til å stille spørsmål om forebygging av legionellasmitte for å få overblikk over status her.*

§ 12 Ansvar og internkontroll

§ 13 Opplysningsplikt

**Hensikten** med tilsynet:

* Bidra til at beboerne sikres gode miljømessige forhold på sykehjemmet
* Vurdere om sykehjemmet drives i henhold de utvalgte paragrafene i forskrift om miljørettet helsevern

**Om tilsynet**

Tilsynsbesøket gjennomføres som et felles møte med utvalgte personer/funksjoner, hvor det blir en gjennomgang av relevante spørsmål og dokumenter, samt en befaring av sykehjemmet. Befaringen vil omfatte fellesareal inne og ute samt et representativt beboerrom. Av hensyn til beboeren setter vi pris på at et egnet rom avtales med personalet.

Det forutsettes at virksomhetsleder orienterer ansatte og aktuelle deltakere om tilsynet.

Sykehjemmet bes om å stille med følgende personer:

* Virksomhetsleder
* 1 representant fra personalet
* 1 representant fra bruker-/pårørendeutvalg, råd eller tilsvarende
* 1 ansvarlig for byggteknisk drift/eiendomsavdelingen
* 1 ansvarlig for renhold/renholdsleder

Virksomhetsleder kan ta med andre personer med god kjennskap til tema ved sykehjemmet ved tilsynsmøtet (f.eks. verneombud, tillitsvalgt).

Tilsynet vil vare i ca. 3 timer. Agenda for tilsynsmøtet vil være:

* Informasjon om tilsynet
* Fellesmøte/gruppeintervju med alle deltakerne *Dere kan velge personer dere vil ha enkeltintervju med, men vi regner med det vil øke tidsbruken og dere bør da vurdere å sette av og varsle mer enn 3 timers tilsyn.*
* Befaring
* Pause for deltakerne hvor tilsynsmyndigheten diskuterer funn
* Presentasjon av funnene for deltakerne

Tilsynsmyndigheten stiller med følgende deltakere:

n*avn og funksjon*

**Dokumentasjon**

Det er valgt ut paragrafer fra forskriften, og tilsynsmyndigheten innhenter og gjennomgår utvalgt skriftlig dokumentasjon fra sykehjemmet før tilsynet.

Vi ber om at følgende dokumentasjon oversendes senest **2 uker før tilsynet:**

* Innholdsfortegnelse for internkontrollsystem for miljørettet helsevern eller et dokument som beskriver prosedyrer og dokumentasjon som virksomheten har knyttet til §§ 7, 10, 12 og 13 i forskrift om miljørettet helsevern *Legg inn henvisning til §§11a-11e her og i setningen under punktlisten om dere vil ha kopi av risikovurderinger og rutiner for legionellaforebygging.*
* Kopi av rutiner for avvikshåndtering
* Kopi av sykehjemmets risikovurderinger av forhold som berører beboerne
* Kopi av relevante rapporter (for eksempel tilsynsrapport fra Mattilsynet, Arbeidstilsynet, inneklimakartlegginger fra bedriftshelsetjeneste).

Dokumentasjon og prosedyrer/rutiner knyttet til §§ 7, 10, 12 og 13 må være lett tilgjengelig under tilsynet.

Flere enheter og avdelinger kan ha ansvar for de etterspurte dokumentene, men tilsynsmyndigheten forutsetter at virksomhetsleder og byggeier i samarbeid fremskaffer dette. Dokumentene kan sendes på e-post til **xxx,** eller **postadresse.** Eventuelt gi tilbakemelding med gjestetilgang til nettbasert IK-/kvalitetssystem som inneholder denne dokumentasjonen.

Om dere har behov for veiledning om krav til innholdet i internkontrollsystem, viser vi til forskrift om systematisk helse-, miljø- og sikkerhetsarbeid i virksomheter (internkontrollforskriften) som finnes på [www.lovdata.no](http://www.lovdata.no). Det er gitt merknader til forskrift om miljørettet helsevern, samt en veileder. Disse utdyper forskriften, se kapittel 3 og vedlegg 2 i Helsedirektoratets veileder i miljørettet helsevern (IS-1104).

Det vil bli utarbeidet tilsynsrapport etter tilsynet. Rapporten vil omtale de avvik og merknader som eventuelt blir avdekket under tilsynet. Vi gjør oppmerksom på at tilsynsrapporter er offentlig tilgjengelige via kommunens postliste.

**Kontaktpersoner**

Ta kontakt med xxx på mail xxx eller telefon xxx hvis dere har spørsmål i forbindelse med tilsynet.

Med vennlig hilsen

Kopi:

Eiendoms-/byggforvaltningen

Helse- og omsorgsavdelingen

Rådmann/kommunaldirektør (representant for sykehjemseier)

*Eventuelt det enkelte sykehjem dersom brevet går til sykehjemseier*